Document ID: 32013D0727

IZVEDBENI SKLEP KOMISIJE
z dne 6. decembra 2013
o določitvi oblike za sporočanje informacij o sprejetju in bistvenih revizijah načrtov ravnanja z odpadki in programov preprečevanja nastajanja odpadkov
(notificirano pod dokumentarno številko C(2013) 8641)
(Besedilo velja za EGP)
(2013/727/EU)
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Direktive 2008/98/ES Evropskega parlamenta in Sveta z dne 19. novembra 2008 o odpadkih in razveljavitvi nekaterih direktiv (1) ter zlasti člena 33(2) Direktive,
ob upoštevanju naslednjega:
(1)
V skladu s členom 28 Direktive 2008/98/ES morajo države članice zagotoviti, da njihovi pristojni organi oblikujejo enega ali več načrtov ravnanja z odpadki, ki zajemajo celotno geografsko ozemlje zadevne države članice.
(2)
Poleg tega morajo države članice najpozneje 12. decembra 2013 oblikovati programe preprečevanja nastajanja odpadkov v skladu s členom 29 Direktive 2008/98/ES.
(3)
Da bi olajšali predložitev ustreznih informacij o sprejetju in bistvenih revizijah teh načrtov in programov Komisiji, bi bilo treba sprejeti obliko za sporočanje takih informacij.
(4)
Ukrepi iz tega sklepa so v skladu z mnenjem Odbora, ustanovljenega s členom 39 Direktive 2008/98/ES -
SPREJELA NASLEDNJI SKLEP:
Člen 1
Za sporočanje informacij o sprejetju in bistvenih revizijah načrtov ravnanja z odpadki in programov preprečevanja nastajanja odpadkov iz členov 28 in 29 Direktive 2008/98/ES Komisiji uporabljajo države članice oblike iz prilog I in II k temu sklepu.
Člen 2
Ta sklep je naslovljen na države članice.
V Bruslju, 6. decembra 2013

Labels: 12
18
20